לודוויג השלישי, דוכס וירטמברג

לודוויג השלישי, דוכס וירטמברג (בגרמנית: Ludwig der Fromme; 1 בינואר 1554 – 28 באוגוסט 1593) היה דוכס וירטמברג בין השנים 1568–1593.

ביוגרפיה 
לודוויג נולד ב-1 בינואר 1554 בשטוטגרט, והיה בנם היחיד ששרד של כריסטוף, דוכס וירטמברג ואנה מריה מברנדנבורג-אנסבך, בתם של גאורג, מרקיז ברנדנבורג-אנסבך והדוויג ממינסטרברג-אלס. בשנת 1568 מת אביו, ולודוויג עלה לשלטון במקומו, תוך שאמו, וולפגנג, רוזן פפאלץ-צווייבריקן, גאורג פרידריך, מרקיז ברנדנבורג-אנסבך וקרל השני, מרקיז באדן-דורלאך משמשים כעוצרים עד לבגרותו.

ב-7 בנובמבר 1575 התחתן לודוויג עם דורותיאה אורסולה מבאדן-דורלאך, בתו של קרל השני, מרקיז באדן-דורלאך, ולאחר מותה הוא התחתן עם אורסולה מוואלדנץ, בתו של גאורג יוהאן הראשון, רוזן פפאלץ-ואלדנץ, אולם משתיהן לא היו לו ילדים.

ב-28 באוגוסט 1593 מת לודוויג בשטוטגרט, ומכיוון שלא היו לו ילדים, עלה לשלטון במקומו דודנו פרידריך הראשון, דוכס וירטמברג.

אילן יוחסין

קישורים חיצוניים 

 לודוויג השלישי, דוכס וירטמברג באתר הביוגרפיה הגרמנית הכללית 

דוכסי וירטמברג
בית וירטמברג
ילידי 1554
נפטרים ב-1593